**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL NEKILNOJAMOJO TURTO PERDAVIMO PAGAL PANAUDOS SUTARTĮ VAINUTO SENIŪNIJOS BENDRUOMENEI**

2018 m. gruodžio d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 4 dalimi, Šilutės rajono savivaldybės 2014-10-30 sprendimu Nr. T1-2284 patvirtinto Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 3 punktu bei atsižvelgdama į Vainuto seniūnijos bendruomenės 2018-11-26 prašymą Nr. S-2, Šilutės rajono savivaldybės taryba n u s p r e n d ž i a:

1. Perduoti asociacijai Vainuto seniūnijos bendruomenei, juridinio asmens kodas 177491755, dešimties metų laikotarpiui pagal panaudos sutartį neatlygintinai valdyti ir naudotis, vaikų dienos užimtumo veiklai vykdyti Savivaldybei nuosavybės teise priklausantį nekilnojamąjį turtą – Šilutės r. sav., Vainuto mstl., Tauragės g. 14, esančio pastato - mokyklos su vaikų darželio patalpomis 109,11 kv. m ploto dalį (unikalus numeris 8896-1008-7014, bendras plotas 4102,85 kv. m; perduodamos patalpos pažymėtos plane: 1-37, 1-41, 1-68 (patalpų plotas 100,23 kv. m), su bendro naudojimo patalpomis, pažymėtomis plane: 1-2, 1-3, 1-42, 1-48, 1-76 (perduodamas patalpų plotas 8,88 kv. m), bendras perduodamų patalpų plotas 109,11 kv. m).

2. Įgalioti Savivaldybės administracijos direktoriaus pavaduotoją Virgilijų Pozingį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos Ūkio skyriaus vedėją Stanislovą Dilertienę pasirašyti Savivaldybės vardu sprendime nurodyto turto panaudos sutartį bei perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Virgilijus Pozingis

2018-12-

|  |  |  |  |  |
| --- | --- | --- | --- | --- |
| Ž. Targonskienė  2018-12-05 |  | Z. Tautvydienė  2018-12-05 | V. Stulgienė  2018-12-05 |  |
| Rengė  Daiva Thumat, (8 441) 79 210, el. p. daiva.thumat@silute.lt  2018-12-05 | | | | |

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL NEKILNOJAMOJO TURTO PERDAVIMO PAGAL PANAUDOS SUTARTĮ VAINUTO SENIŪNIJOS BENDRUOMENEI**

2018 m. gruodžio 5 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti asociacijai Vainuto seniūnijos bendruomenei, juridinio asmens kodas 177491755, dešimties metų laikotarpiui pagal panaudos sutartį neatlygintinai valdyti ir naudotis, vaikų dienos užimtumo veiklai vykdyti Savivaldybei nuosavybės teise priklausantį nekilnojamąjį turtą - Šilutės r. sav., Vainuto mstl., Tauragės g. 14, esančio pastato - mokyklos su vaikų darželio patalpomis 109,11 kv. m ploto dalį (unikalus numeris 8896-1008-7014, bendras plotas 4102,85 kv. m; perduodamos patalpos pažymėtos plane: 1-37, 1-41, 1-68 (patalpų plotas 100,23 kv. m), su bendro naudojimo patalpomis, pažymėtomis plane: 1-2, 1-3, 1-42, 1-48, 1-76 (perduodamas plotas 8,88 kv. m), visas perduodamų patalpų plotas 109,11 kv. m).* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/ckBBEaqwJK) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu. Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *14 straipsnio 4 dalimi, Savivaldybės taryba priima sprendimus dėl savivaldybės turto perdavimo pagal panaudos sutartis.*  *Vainuto seniūnijos bendruomenė pateikė savivaldybei 2018-11-26 prašymą perduoti pagal panaudos sutartį sprendimo projekte nurodytą Šilutės r. sav., Vainuto mstl., Tauragės g. 14, esantį nekilnojamąjį turtą, reikalingą vaikų dienos užimtumo veiklai vykdyti. Paslaugos būtų skirtos vaikams iš socialiai remtinų ir nepasiturinčių šeimų ir vaikams su specialiaisiais ugdymo poreikiais. Esant poreikiui paslaugos būtų teikiamos ir kitiems vaikams, kurių tėvai ar globėjai patys sumoka už vaikų maitinimą pagal patvirtintą maitinimo kainą. Vaikų dienos centre būtų sudarytos palankios sąlygos mokiniams neturintiems namuose tinkamų socialinių ir kultūrinių sąlygų tinkamai atlikti namų darbus, čia būtų užtikrinimas saugus užimtumas po pamokų, gerėtų vaikų ugdymo kokybė, plėtotųsi užimtumo kryptys ir formos, būtų užtikrinta socialinė ir pedagoginė pagalba.* |
| ***3. Kokių pozityvių rezultatų laukiama.*** |
| *Vainuto seniūnijos bendruomenei bus perduotas nekilnojamasis turtas reikalingas vaikų dienos užimtumo veiklai vykdyti.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Keičiama Šilutės rajono savivaldybės tarybos 2008 m. balandžio 24 d. sprendimas Nr. T1-492 „Dėl nekilnojamojo turto perdavimo savivaldybės biudžetinėms įstaigoms”; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Šilutės rajono savivaldybės administracijos Švietimo skyriaus išvada: 2018-11-26 raštas Nr. R3-(21.7.3.)-8004.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Vainuto seniūnijos bendruomenei; Šilutės r. sav., Vainuto mstl., Tauragės g. 4.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga pridedama:* [*priedas Nr. 1*](TUR04priedas1.pdf)*;* [*priedas Nr. 2*](TUR04priedas2.pdf)*.* |

*Ūkio skyriaus Turto poskyrio vyriausioji specialistė Daiva Thumat*